REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/13-16-44

Ivanić-Grad, 22. rujna 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o uvođenju, visini obračunu i naplati naknade za razvoj na području Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o uvođenju, visini obračunu i naplati naknade za razvoj na području Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se predstavnik trgovačkog društva Vodoopskrba i odvodnja Zagrebačke županije d.o.o.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 5. stavak 1. točka 7. stavak 2., stavak 5. i stavak 9., članka 52. stavak 1., članak 56. Zakona o financiranju vodnog gospodarstva (Narodne novine, broj 153/09, 56/13), te članka 35. Statuta Grada Ivanić-Grada (SlužbeniGlasnik Grada Ivanić-Grada, broj 02/14), Gradsko vijeće Grada Ivanić-Grada na \_\_\_\_. sjednici održanoj dana \_\_\_\_\_ 2016. godine, donijelo je

**ODLUKU**

**o uvođenju, visini obračuna i naplati naknade za razvoj na području Grada Ivanić-Grada**

Članak 1.

Ovom se Odlukom uvodi obaveza plaćanja naknade za razvoj na vodoopskrbnom području Grada Ivanić-Grada i utvrđuje obveznik plaćanja, visina naknade, namjena prikupljenih sredstava od naknade, način i rok uplate naknade, prava i obveza javnog isporučitelja vodne usluge Vodoopskrba i odvodnja Zagrebačke županije d.o.o. (u daljnjem tekstu Isporučitelj), te nadzor nad obračunom i naplatom naknade za razvoj.

Članak 2.

Obveznici plaćanja naknade za razvoj su svi korisnici vodnih usluga na području Grada Ivanić-Grada.

Članak 3.

Osnovica za obračun naknade za razvoj je jedinica mjere isporučene vodne usluge javne vodoopskrbe , odnosno jedan metar kubni isporučene vode (1m3).

Naknada za razvoj se obračunava uz cijenu vodne usluge na vodoopskrbnom području Grada Ivanić-Grada i ona iznosi:

- 2,00 kn za sve kategorije potrošača po jednom metru kubnom isporučene vode(1m3)

- Iznimno od odredbe stavka 1. Ovog članka osnovica za obračun naknade za razvoj, obveznika koji se koriste samo vodnom uslugom javne odvodnje, je kubni metar vode (1m3) koji služi kao osnovica cijene za obračun vodne usluge javne odvodnje( sukladno važećim Odlukama o cijeni vodnih usluga).

Članak 4.

Naknadu za razvoj uplaćivat će se putem računa koje obveznicima ispostavlja javni isporučitelj Vodoopskrba i odvodnja Zagrebačke županije d.o.o. i iskazuje se kao zasebna stavka na računu te usluge.

Iznos naknade za razvoj ne podliježe obvezi obračunavanja poreza na dodanu vrijednost.

Ukupan iznos naknade za razvoj koju je obveznik dužan platiti predstavlja umnožak količine isporučene vodne usluge i iznosa naknade utvrđene sukladno kriterijima iz ove Odluke.

Naknada za razvoj je prihod Isporučitelja, a naplaćivat će se uz cijenu vodnih usluga.

Članak 5.

Način i rokovi uplate naknade za razvoj se određuju sukladno odluci o cijeni vodnih usluga koju donosi Isporučitelj.

Članak 6.

Prihodi od naknade za razvoj koriste se namjenski i to za:

Financiranje izgradnje komunalnih vodnih građevina na području Grada Ivanić-Grada sukladno planu gradnje komunalnih vodnih građevina iz Zakona o vodama .

Otplatu financijskih obveza iz ugovora o kreditima za izgradnju komunalnih vodnih građevina, čija će se izgradnja financirati kreditom poslovnih i ostalih banaka,

Učešća u financiranju projekata gradnje financiranih predpristupnih kohezijskih i strukturnih Fondova te ostalih instrumenata pomoći Europske unije.

Izgradnja komunalnih vodnih građevina, odnosno izgradnja komunalnih objekata i uređaja za javnu vodoopskrbu i odvodnju u smislu ove odluke između ostalog podrazumijeva: izradu projekata, ishođenje dokumentacije, stručni nadzor, rekonstrukciju postojećih i izgradnju novih mreža za javnu vodoopskrbu i odvodnju te izgradnju drugih vodnih građevina.

Članak 7.

Prikupljanje sredstva od naknade za razvoj te namjensko trošenje tih sredstva sukladno namjerama utvrđenim u članku 6. ove Odluke, obavlja Isporučitelj: Vodoopskrba i odvodnja Zagrebačke županije d.o.o., Ul.grada Vukovara 72/V, Zagreb.

Prava i obveze Isporučitelja u smislu stavka 1. ovog članka predmnijevaju:

- prikupljanje sredstava od naknade za razvoj na posebnom računu Isporučitelja,

- korištenje prikupljenih sredstava od naknade za razvoj za podmirenje obveza nastalih u realizaciji razvojnih zahvata, na području Grada Ivanić-Grada,

- vođenje evidencije o prikupljenim i utrošenim sredstvima naknade za razvoj,

- izrađivanje i dostavljanje šestomjesečnih i godišnjih izvješća o obračunatim iznosima naknade za razvoj i o prikupljenim i utrošenim sredstvima od naknade za razvoj za Grada Ivanić-Grada,

- izrađivanje i dostavljanje pojedinačnih izvješća o prikupljenim i utrošenim sredstvima od naknade za razvoj za svaki razvojni zahvat na zahtjev Grada.

Članak 8.

Nadzor nad obračunom i naplatom naknade za razvoj, obavlja nadležni Upravni odjel Grada Ivanić-Grada, a na temelju dostavljenih izvješća iz članka 7 ove Odluke.

Članak 9.

Grad Ivanić-Grad i Isporučitelj obvezni su, odmah po stupanju ove Odluke na snagu, istu objaviti na svojim web stranicama.

Članak 10.

.

Stupanjem na snagu ove Odluke, prestaju važiti:

Odluka o uvođenju, visini obračuna i naplati naknade za razvoj javne vodoopskrbe na području Grada Ivanić-Grada ( KLASA:021-01/15-01/7, URBROJ:238/10-01/13-15-6, od 28.svibnja 2015.);

Odluka o obvezi plaćanja naknade za razvoj javne odvodnje na području Ivanić-Grada ( KLASA:021-01/14-01/6, URBROJ:238/10-01/06-14-2, od 04.lipnja 2014.);

Odluka o izmjeni Odluke o obvezi plaćanja naknade za razvoj javne odvodnje na području Grada Ivanić-Grada (KLASA:021-01/14-01/11, URBROJ:238/10-01/13-14-3, od 04.prosinca 2014.); i

Odluka o izmjeni Odluke o obvezi plaćanja naknade za razvoj javne odvodnje na području Grada Ivanić-Grada (KLASA:021-05/16-01/1, URBROJ:238/10-01/13-16-1, od 04.ožujka 2016.).

Članak 12.

Ova Odluka stupa na snagu danom objave u Službenom glasniku Grada Ivanić-Grada..

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o uvođenju, visini obračunu i naplati naknade za razvoj na području Grada Ivanić-Grada |
| **PRAVNI TEMELJ:** | Na temelju članka 52. stavka 1. i članka 56. Zakona o financiranju vodnog gospodarstva (Narodne novine broj 153/09, 90/11 i 56/13) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**Obrazloženje:**

Donošenjem odluke o pripajanju trgovačkog društva Vodoopskrba i odvodnja Ivanić-Grad d.o.o. i Odvodnja Ivanić-Grad d.o.o. trgovačkom društvu Vodoopskrba i odvodnja Zagrebačke županije d.o.o. navedeno trgovačko društvo postalo je jedini javni isporučitelj vodnih usluga i usluga javne odvodnje za područje Grada Ivanić-Grada, te je stoga bilo nužno odluke iz čl. 10. prijedloga Odluke o uvođenju, visini obračuna i naplati naknade za razvoj na području Grada Ivanić-Grada staviti van snage, a obvezu plaćanja naknade za razvoj na vodoopskrbnom području Grada Ivanić-Grada, obveznike plaćanja, visinu naknade, namjenu prikupljenih sredstava od naknade, način i rok uplate naknade, prava i obveza javnog isporučitelja vodne usluge Vodoopskrba i odvodnja Zagrebačke županije d.o.o. (u daljnjem tekstu Isporučitelj), te nadzor nad obračunom i naplatom naknade za razvoj regulirati ovom jedinstvenom Odlukom.